Föld Ottó (eredeti neve: Feld Ottó) (Budapest, 1924. október 18. – Budapest, 2002. február 21.) magyar gyártásvezető, filmproducer, filmrendező.

Életpályája 
1948–1960 között a Mafilm 1. számú játékfilmstúdiójának gyártásvezetője volt. 1950-től 1953-ig a Színház- és Filmművészeti Főiskola gyártásvezető szakán tanult. 1961–1972 között a Mafilm főgyártásvezetőjeként dolgozott. 1970-től 1994-ig a Színház- és Filmművészeti Főiskolán tanított mint a gyártásvezető szakvezetés docense. 1973–1975 között a Magyar Televízió drámai főosztályvezető-helyettese volt. 1975-től 1978-ig a Filmfőigazgatóság helyettes vezetője. 1978–1985 között a Mafilm igazgatója volt. 1985-ben nyugdíjba vonult. 1990-től a Korda Sándor Alapítvány elnökeként tevékenykedett. 1991-től a Korda Sándor Produceri Akadémián vezető tanárként tanított.

Családja 
Édesapja Feld Mátyás (1876–1953) színész és színházigazgató, nagyapja Feld Zsigmond (1849–1939) szintén színész és színházigazgató volt. 1955-ben házasságot kötött Torsán Klárával. Egy lányuk született: Föld Júlia, filmrendező (1958) .

Filmjei

Gyártásvezetőként

Producerként 
 Angyalok földje (1962)
 Fényes szelek (1969)

Egyéb filmjei 
 Keserű igazság (1956)
 Tanár úr kérem… (1956)
 Bakaruhában (1957)

Művei 
 Producerek egymás között (1994)
 Fénytörések. Kalandozás a film körül (tanulmány, 1995)
 Bohémvilág (1996)
 Fuss vagy fizess... Két sportsmen naplója (Föld Auréllal és Sipos Tamással, 1996)
 Tipri-Tupri csodái (mese, 1997)
 Tipri-Tupri a Marson (mese, 1998)
 Tipri-Tupri Hollywoodban (mese, 1999)

Jegyzetek

Források 
 Hermann Péter: Ki Kicsoda 2002 CD-ROM, Biográf Kiadó

További információk
 Elhunyt Föld Ottó
 Filmkatalógus.hu
 [ Kortárs magyar írók]

Magyar filmproducerek
Magyar filmrendezők
Családi nevüket magyarosított személyek
1924-ben született személyek
2002-ben elhunyt személyek
Budapesten született személyek